

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΝΟΜΟΣ ΑΤΤΙΚΗΣΔΗΜΟΣ ΚΑΛΛΙΘΕΑΣ****ΔΙΕΥΘΥΝΣΗ ΠΟΛΙΤΙΣΜΟΥ ΠΑΙΔΕΙΑΣ ΚΑΙ ΝΕΑΣ ΓΕΝΙΑΣ****Αρμόδιος: Παντελής Νικολαΐδης****ΤΗΛ:2109570001** **ΘΕΜΑ: Εκμίσθωση χώρων στο χώρο του δήμου που βρίσκεται στη συμβολή των οδών Ματζαγριωτάκη και Εσπερίδων για εγκατάσταση λειτουργία Καρουζέλ, παιδικού τραίνου και άλλων παιχνιδιών κατά τον εορτασμό Χριστουγέννων 2020 στο Δήμο Καλλιθέας**  | **ΚΑΛΛΙΘΕΑ 03/11/2020** **ΑΡ.ΠΡΩΤ: 48265** |
| ΠΡΟΣ: την Πρόεδρο της Επιτροπής Ποιότητας Ζωής του Δήμου μας |

 Παρακαλούμε όπως κατά την προσεχή συνεδρίαση της Επιτροπής Ποιότητας Ζωής του Δήμου μας περιλάβετε και το θέμα : **«**Εκμίσθωση χώρων στο χώρο του δήμου που βρίσκεται στη συμβολή των οδών Ματζαγριωτάκη και Εσπερίδων για εγκατάσταση λειτουργία Καρουζέλ, παιδικού τραίνου και άλλων παιχνιδιών κατά τον εορτασμό Χριστουγέννων 2020 στο Δήμο Καλλιθέας» σχετικά με το οποίο σας γνωρίζουμε τα εξής:

Ο Δήμος μας στο πλαίσιο των εκδηλώσεων για τον εορτασμό των Χριστουγέννων 2020 και επιθυμώντας να προσδώσει ένα ακόμα πιο χαρμόσυνο τόνο, προχωρά στη διοργάνωση ψυχαγωγικών παιχνιδιών για τα παιδιά της πόλης όπως καρουζέλ και παιδικό τραινάκι μεταξύ πολλών άλλων. Με τον τρόπο αυτό δίνουμε την ευκαιρία στα παιδιά της πόλης μας να παίξουν και να χαρούν στη διάρκεια των εορτών της περιόδου των Χριστουγέννων και της Πρωτοχρονιάς ενώ παράλληλα οι γονείς τους έχουν περισσότερες επιλογές εντός των ορίων της πόλης μας να παραμείνουν σε αυτή για την ψυχαγωγία και τη διασκέδασή τους.

Λαμβάνοντας λοιπόν, υπόψη τα παραπάνω και σύμφωνα με τις διατάξεις του άρθρου 73 του νόμου 3852/2010 παρακαλούμε για την έγκρισή σας για:

* Την εγκατάσταση και λειτουργία παιδικών παιχνιδιών στον προαναφερθέντα χώρο σύμφωνα με το σχέδιο ενδεικτικών περιγραμμάτων οριοθέτησης των προς παραχώρηση χώρων που εκπονήθηκε από την τεχνική υπηρεσία του Δήμου μας.
* Την εκμίσθωση των παραπάνω αναφερόμενων χώρων, εν όψει των εορτών των Χριστουγέννων 2020 και της Πρωτοχρονιάς 2021, για την εγκατάσταση και τη λειτουργία των δράσεων αυτών, με τη διαδικασία του πλειοδοτικού διαγωνισμού, όπως ορίζει ο νόμος.

 Ο ΑΝΤΙΔΗΜΑΡΧΟΣ

 ΠΟΛΙΤΙΣΜΟΥ & ΚΕΝΤΡΩΝ ΕΞΥΠΗΡΕΤΗΣΗΣ

 ΠΟΛΙΤΩΝ

 ΛΑΖΑΡΟΣ ΛΑΣΚΑΡΙΔΗΣ

Συνημμένα:

Τοπογραφικό διάγραμμα κάτοψης

Παραχωρούμενων χώρων στον προαναφερθέντα χώρο

Ε.Δ.

- Γρ. Αντιδημάρχου κας Βασιλικής Μαργαρίτη

- Γρ. Αντιδημάρχου κου Δημήτρη Παπαθανάση

- Γρ. Γενικού Γραμματέα

- Δ/νση Πολιτισμού, Παιδείας και Νέας Γενιάς